|  |
| --- |
| ***Something in the Air***  Singel av Thunderclap Newmanfrå albumet *Hollywood Dream* |
|  |
| B-side | «Wilhelmina» |
| **Utgjeve** | Mai 1969 |
| **Sjanger** | Rock, kunstrock, psykedelisk pop |
| **Lengd** | 3:53 |
| **Selskap** | Track Records 604031 |
| Låtskrivar(ar) | Speedy Keen |
| **Produsent** | Pete Townshend |
|
| Thunderclap Newman-kronologi |
|  | *Something in the Air* | «Accidents»(1970)
 
 |

|  |
| --- |
| ***Something in the Air***  Song av Tom Petty and the Heartbreakersfrå albumet *Greatest Hits* |
|  |
| **Utgjeve** | 31. januar 1994 |
| **Sjanger** | Rock |
| **Lengd** | 3:17 |
| **Selskap** | MCA |
| **Produsent** | Rick Rubin |
|
| Tom Petty and the Heartbreakers-kronologi |
| «Mary Jane's Last Dance»  (1993) | *Something in the Air* | «You Don't Know How It Feels»  (1994)
 
 |

«**Something in the Air**» er ein song spelt inn av Thunderclap Newman og skriven av Speedy Keen, som òg song på songen. Han låg på toppen av den britiske singellista i tre veker i juli 1969. Songen er blitt nytta i filmar, fjernsyn og reklamar, og har blitt spelt inn av mange andre artistar. Songen vart gjeven ut på det einaste albumet til Thunderclap Newman, *Hollywood Dream*, over eit år seinare.

Thunderclap Newman
------------------

I 1969 var Pete Townshend, gitaristen i The Who, drivkrafta bak danninga av bandet. Konseptet var å skape eit band som skulle spele songar skrivne av trommeslagaren og songaren Speedy Keen, som ahdde skrive «Armenia City in the Sky», opningssporet på Who-albumet *The Who Sell Out*. Townshend henta inn jazzpianisten Andy 'Thunderclap' Newman (ein ven frå studietida), og den 15 år gamle gitaristen Jimmy McCulloch, som sidan spelte sologitar i Paul McCartney sitt Wings frå 1974 til 1977, før han døydde av ein heroinoverdose i 1979, 26 år gammal. Keen spelte trommer og song. 

Townshend produserte singelen, arrangerte strykarane og spelte bass på songen under pseudonymet Bijou Drains. Songen heitte opphavleg «Revolution», men fekk seinare nytt namn for å ikkje forvekslast med Beatles-songen med same namnet frå 1968.

Singelen gjekk til topps i Storbritannia berre tre veker etter han kom ut. Suksessen kom brått på, og det var ingen planar om å framføre songen live. Etter kvart vart det sett saman eit band med Jim Pitman-Avory på bass og den eldre broren til McCulloch, Jack, på trommer. Dei spelte eit par konsertar. Dei klarte ikkje å følgje opp suksesen og bandet vart ein one hit wonder. Labelle spelte sidan inn ein versjon av songen i lag med «The Revolution Will Not Be Televised» av Gil Scott-Heron i 1973 på albumet *Pressure Cookin'*.

Medverkande
-----------

* Speedy Keen - solovokal, trommer
* Jimmy McCulloch - solo- og rytmegitar
* Pete Townshend - bassgitar (omtalt som «Bijou Drains»), orkesterarrangement
* Andy Newman - piano, solovokal på «Wilhelmina»

Andre versjonar
---------------

Songen er blitt spelt inn av mange andre artistar, som The Mandrake Memorial i 1969; Labelle i 1973; Herbie Mann i 1974; Simon Park i 1974; Gamma i 1980; Eurythmics i 1985; Fish i 1991; The Lightning Seeds og Trip Shakespeare i 1992; Tom Petty and the Heartbreakers i 1993; U.K. Subs i 2000; The Superjesus i 2001; Elbow og Wellwater Conspiracy i 2003, Hayley Sanderson i 2006, og Donald Fagen med Dukes of September og Polyphonic Spree på konsert i 2010; Velvet Truckstop i 2013.

Lister (Thunderclap Newman-versjonen)
-------------------------------------

| Liste (1969) | Plassering |
| --- | --- |
| Nederland | 9 |
| UK Singles Chart | 1 |
| US *Billboard* Hot 100 Chart | 37 |

Lister (Tom Petty-versjonen)
----------------------------

| Liste (1994) | Plassering |
| --- | --- |
| U.S. *Billboard* Album Rock Tracks | 19 |
| Kanadiske *RPM* Top Singles | 26 |
| UK Singles Chart | 53 |

I film
------

«Something in the Air» av Thunderclap Newman er brukt i fleire filmar, som *The Magic Christian* (1969) og *The Strawberry Statement* (1970) (som var med på å ta singelen til 37. plassen i USA) og seinare *Kingpin* (1996), *Almost Famous* (2000), *The Dish* (2000), og *The Girl Next Door* (2004). 

Songen er òg mykje nytta i fjernsyn or reklamar.

Kjelder
-------

* *Denne artikkelen bygger på «Something in the Air (song)» frå Wikipedia på engelsk, den 26. mars 2015.*
	+ *Wikipedia på engelsk oppgav desse kjeldene:*

1. 1 2  Roberts, David (2006). *British Hit Singles & Album* (19th utg.). London: Guinness World Records Limited. s. 234. ISBN 1-904994-10-5.
2. ↑  John Dougan, *The Who sell out, page 98*. Continuum International Publishing Group, 2006, ISBN 0826417434. Henta 26. mars 2015.  horizontal tab character in `|publisher=` at position 53 (hjelp)
3. ↑  Kim Cooper, David Smay, *Lost in the grooves, page 165*. Routledge, 2005, ISBN 0415969980. Henta 26. mars 2015.  horizontal tab character in `|publisher=` at position 22 (hjelp)
4. ↑  Jeremy Simmonds, *The Encyclopedia of Dead Rock Stars, page 124*. Chicago Review Press, 2008, ISBN 1556527543. Henta 26. mars 2015.  horizontal tab character in `|publisher=` at position 33 (hjelp)
5. ↑  Dave Spencer, *A Smudge on My Lens, page 97*. Troubador Publishing Ltd, 2008, ISBN 1906510784. Henta 26. mars 2015.  horizontal tab character in `|publisher=` at position 37 (hjelp)
6. ↑  «Velvet Truckstop - 12/14/2013 - Asheville, NC». PanicStream.com. 17. desember 2013. Arkivert frå originalen 3. mars 2016. Henta 26. mars 2015.